
Диктор
Досега в „Експериментът”. 
Бройлс
Наричат тези събития „Схемата”. Сякаш някой експериментира, използвайки Земята за своя лаборатория.
Оливия
Значи ще разговарям с Джон?

Уолтър
Ще имате достъп до спомените му.
Бройлс
Дейвид Робърт Джоунс е арестуван за издаване на държавна тайна.
Джоунс
Хората, с които работя са лоялни до гроб. И при вас ли е така?

Джон
Здравей, Лив.

Оливия
Ти не си истински. Какво става? 

Уолтър
Когато беше във ваната, част от неговото съзнание премина в твоето. V
Макнийл
Камерите изключени. Сега алармата. И тя е изключена.

Лоуб
Разбрано. Влизаме. V
Лоуб
Как е положението?

Макнийл
Системата е блокирана. V
Лоуб
Как е?

Луго
Готово.

Лоуб
Добре. Включвайте. Три, две, едно, старт!

Луго
Вибрацията е добра.

Истуик
Готови за рамката.

Лоуб
Докъде сме?

Луго
Деветдесет и шест процента. Деветдесет и осем. Резонансът – настроен!

Лоуб
Дайте рамката. Внимателно.

Луго
Магнитът закрепен.

Лоуб
Колко време имаме?

Луго
При тази плътност и дебелина – минута и четиридесет и една секунди. Четиридесет.
Лоуб
Влизаме! V Шестстотин и десет. Шестстотин и десет. Ето! Намерих го. Дай пластичен взрив.

Истуик
Петдесет и седем секунди.

Лоуб
Да се изнасяме. V
Истуик
Тридесет и пет секунди.

Лоуб
Да го вдигнем. Насам.

Луго
Хванах го.

Лоуб
Добре. Да излизаме. Вземете нещата и да вървим.

Истуик
Помогнете ми.

Лоуб
Добре. Прехвърлете го. V
Истуик
Държиш ли? V Да побързат, че иначе остават вътре.

Лоуб
Луго, хайде!

Луго
Магнитът. Не мърда.
Лоуб
Оправи го, че закъсняваме.

Луго
Върви! Аз идвам. Върви! Идвам!

Истуик
Петнадесет секунди. Какво прави той?

Лоуб
Магнитът заяде.

Нортън
Ако го остави, е свършено с нас.

Лоуб
Той го знае. Хайде!

Нортън
Готово!
Итсуик
Десет секунди, девет секунди, осем, седем!

Луго
(прек.) Готов съм! Издърпайте ме!

Истуик
Пет, четири, три! Две секунди! Дърпай!

Лоуб
Излизай!

Луго
Издърпайте ме! V
Лоуб
Вземете нещата! Хайде!

Луго
Не! Помогни ме! Моля те!

Лоуб
Тръгваме. Хайде! Да не забравите нещо. V
Надпис
„ЕКСПЕРИМЕНТЪТ”
Надпис
ПО ИДЕЯ НА: ДЖЕЙ ДЖЕЙ ЕЙБРАМС, АЛЕКС КЪРЦМАН и РОБЕРТО ОРЧИ

Питър
Как така нямаш? Всички имаме!
Уолтър
Далак ли?

Питър
Да, Уолтър, далак!

Уолтър
Този мъж страда от аспления – рядко генетично заболяване, при което човек се ражда без далак.

Питър
Мерси, че ми каза. Нима нямаш най-добра приятелка?
Оливия
Не. Сестра ми брои ли се?

Питър
Не.
Оливия
И никога не съм имала. Дори когато учех в пансиона ме наричаха Хан.

Питър
Хан Соло ли? Е, поне си имала прякор.

Бройлс
Филип Бройлс от Отдела за национална сигурност. Нека ми се обади по-скоро. Да, ще чакам.

Агент
Отдръпнете се, моля.

Уолтър
Изумителна гледка.

Бройлс
Пазачът е убит, видеокамерите – изключени.

Оливия
Какво знаем?

Бройлс
Нищо. Може да е поредният банков обир. Третият всъщност.

Оливия
Само във Филаделфия?

Бройлс
Първият в Кливлънд, вторият в Балтимор.

Уолтър
Бил съм в Балтимор. Помня една жена с невероятно големи гърди.

Бройлс
Във всеки обир е откраднат по един личен сейф. Без да се разбива трезора.
Оливия
Можем ли да го проследим?

Бройлс
Ще разговарям с управителя на банката. Останалото е… ваша работа.

Питър
Тъкмо бях решил, че най-лошото е отминало…

Оливия
Питър, аз познавам този човек.

Питър
Този на стената ли? Така ли? Да не е старо гадже?

Оливия
Сериозно говоря.

Питър
Откъде го познаваш?

Уолтър
За да разберем какво е станало, ще трябва да го извадим от стената. Или поне част от него. И тюла около него.
Оливия
Раул. Раул Луго.

Уолтър
Познаваш ли го?

Оливия
Да. Бяхме заедно в морската пехота.

Уолтър
Моите съболезнования.

Питър
Ти сериозно ли?

Оливия
Да. Той е от Джърси. Женен е. Жена му се казва Сюзън. Играеше бейзбол. Живееше в Едисън. Ходила съм у тях.

Истуик
Не знам, но да оставим човека заклещен в стената не беше никак професионално.

Лоуб
Каква по-чиста работа.

Истуик
Шегувай се колкото искаш.

Лоуб
Добре.

Истуик
Имахме друга рамка. Трябваше да се опитаме да го извадим.
Лоуб
Как е?

Макнийл
Зле. Самоуплътняващи се болтове, магнитно резе и хромирана сплав. Някой се е престарал.

Лоуб
Колко?

Макнийл
Два часа. Може би три.

Лоуб
Остава ни още един сейф. Ако си решил да се отказваш, си тръгвай. В противен случай си затваряй устата. V
Надпис
ЗАТВОРЪТ „ВАСЕНШАФТ”, ГЕРМАНИЯ

Джоунс
Господин Кол, моля, заповядайте.

Уолтър
Удивително! Размерите на този магазин са невероятни! 

Питър
Напълно вероятни са. Навсякъде има такива магазини, Уолтър. По целия свят, във всеки град.

Уолтър
Ти най-добре знаеш.

Питър
Какво означава това?

Уолтър
Което казах ли?

Питър
Да, което каза. „Ти най-добре знаеш.” Какво значи?

Уолтър
Исках да кажа, че си пътувал много.

Питър
Не, искаше да кажеш, че се разпилявам от петнадесет години насам. Намекваш и то все по-често напоследък, че не одобряваш чергарския ми начин на живот. С една дума си разочарован, че нищо не съм постигнал. Ето какво искаш да кажеш.

Уолтър
Да, вероятно.

Питър
Причината този магазин да те впечатлява толкоз е фактът, че почти две десетилетия си прекарал в психиатрична клиника, което означава две неща: първо, лишило те от възможността да ме опознаеш – кой съм, къде съм и какво правя, и второ, то обезсмисля всички твои опити да ме съдиш. Ясно ли ти е?

Продавачка
Нуждаете ли се от помощ?

Уолтър
Да. Търсим електрически трион, по възможност с управление на скоростта и лесно сменящи се ножове.

Продавачка
Какво ще режете? Дърво?

Уолтър
Човешко тяло. С костите. По-трудно е, отколкото предполагате.

Питър
Той се шегува.

Уолтър
Изобщо не се шегувам.

Продавачка
Това, което търсите е на другата редица до фрезите.

Уолтър
Благодаря ви.

Питър
Няма нужда да викате полиция.

Кол
Господин Джоунс, както знаете, не остана много време…Присъдата ще бъде произнесена идната седмица. И преди ви споменах, че най-добрият вариант ще е доживотен затвор. Аз обаче ще обжалвам…

Джоунс
(прек.) Говорихте ли с моите хора? Нещо казаха ли?

Кол
Да, че работата във Филаделфия била успешна.

Джоунс
Добре. Моля, предайте им следното: да преведат още сто хиляди долара на Лоуб и да му кажат къде е следващата задача.

Кол
Ще им предам.

Джоунс
Благодаря ви.

Кол
Ето документът. Бихте ли го погледнали за секунда? Това е стандартният формуляр за обжалване. Ще се подпишете ли… Какво правите?

Джоунс
Правя списък на това, което ми е нужно. Моите хора ще го закупят.

Кол
Драмамин? Плажно мляко! За какво са ви?

Джоунс
(прек.) Като мой служител, това не ви засяга, нали? V Кой номер носите? Костюмът ви?

Кол
Четиридесети. Защо?

Джоунс
Ето адресът на личния ми шивач. Ще ви ушие нещо хубаво. Така искам да изкажа благодарността си за това, което правите за мен. V
Надпис
ЕДИСЪН, НЮ ДЖЪРСИ

Сюзън
Да?

Оливия
Сюзън.

Сюзън
Да.

Оливия
Оливия. Оливия Дънам.

Сюзън
Здравейте.

Оливия
Опасявам се, че имам лоши новини.

Сюзън
Не мога да повярвам. Не мога да повярвам, че е мъртъв. … Раул се изнесе преди около две години. Не бяхме се чували от месеци.

Оливия
Ужасно съжалявам. Моля да ме извините, но споменавал ли ви е за грабежите?

Сюзън
Не. Но не съм изненадана.

Оливия
Защо?

Сюзън
След като се върна от войната беше много потиснат. Започна да пие. Опитах се да помогна както мога. Кълна се в Бога, но…

Оливия
(прек.) Знам, че сте опитали. А познавате ли някого от приятелите му? От по-скорошните, защото не бях се виждала с него от години?

Сюзън
Познавали сте го?

Оливия
Да, познавах го. Служихме заедно в морската пехота.

Сюзън
Не знаех. Аз…

Оливия
Запознавали сме се.

Сюзън
Кой? С вас?

Оливия
Да. Идвала съм на вечеря.

Сюзън
Били сте ни на гости?

Оливия
Да, знам, че е трудно да си спомни човек, защото беше доста отдавна, но ние с Раул се запознахме в „Кемп Пендълтън”. Вечеряхме заедно тук, когато го произведоха в старши лейтенант.

Сюзън
Не. Не сте идвали.

Оливия
Съжалявам, Сюзън, но грешите. Бяхте чудесна домакиня. Готвихте задушено говеждо…
Сюзън
… и то загоря. Да. И си поръчахме готова храна.

Оливия
Да, донесоха храната и я сложиха тук, пианото беше до прозореца, а диванът беше тук до камината.

Сюзън
Да, спомням си, но вие не бяхте тук. Когато го произведоха старши лейтенант, бяхме само аз, Раул и Джон.

Оливия
Кой?

Сюзън
Приятелят му от „Пендълтън” – Джон.

Оливия
Джон кой?

Сюзън
Джон Скот. … Добре ли сте? V
Уолтър
Още малко, синко. Готов ли си? Знам, че можеш. Добро хващане! Браво!

Питър
Държа поднос, Уолтър. Не строя ракета.

Уолтър
Преди малко не се изразих както трябва.
Питър
За кое? За гърдите на жената ли?

Уолтър
Не – че си ме разочаровал. Ставаше дума най-вече за потенциала ти. Нямаш представа на какво си способен, Питър.

Питър
Много мило, Уолтър, но беше гадно да го чуя особено от теб.

Оливия
Е, какво знаем досега?

Уолтър
Още нищо.

Питър
Уолтър смята, че ако изследваме плътта на убития, ще разберем как е преминал през твърда материя.

Уолтър
Това, което приемаме за твърда материя е всъщност празно пространство. По същия начин приемаме, че животът ни е пълноценен, а той се оказва низ от незначителни събития.
Питър
От сутринта е такъв. Голям кеф.

Уолтър
За да постигнат нещо такова, крадците би трябвало да имат големи познания по квантова физика, да не говорим за техниката, която е нужна и която струва колкото авоарите на няколко банки.
Питър
Как мина със съпругата на Раул Луго?

Оливия
Били са разделени и тя не се бе чувала с него от месеци, но ми каза, че бил изпаднал в депресия.

Питър
Добре ли си?

Оливия
Да. Добре съм.

Уолтър
Питър е прав. Зениците ти са разширени, което е показател за изживян силен стрес или за прием на наркотици. Да не би да се друсаш?

Питър
Уолтър!

Оливия
Не аз разпознах Раул Луго. Бил е Джон Скот.

Уолтър
Смесваш спомените на Джон Скот…

Оливия
… със своите.

Питър
Значи не познаваш Луго.

Оливия
Не, но можех да се закълна в противното.

Уолтър
Това… Това не го разбирам. Трябва да се заема сериозно.
Оливия
Добре, но първо трябва да разберем какво се е случило, кои са били, какво целят и кой е следващият им ход.

Уолтър
Да. V
Макнийл
Готово.

Лоуб
Браво на теб!

Макнийл
Пак ли не може да видим какво има вътре?

Лоуб
Да, но дори и да видиш, няма да го разбереш. V
Нина
Мислех, че напредваме.

Техник
Така беше, но не успяхме да възстановим спомените на Джон Скот. Ако продължим, има опасност да разрушим това, което се опитваме да извлечем.

Нина
Не искам да поставям нито теб, нито екипа ти под излишно напрежение, но сме изправени срещу силно мотивирани хора и в момента Джон Скот е единственият ни коз.

Техник
Разбирам. V
Питър
Защо ме накара да купя този ориз?

Уолтър
Горе ръцете!

Питър
Сериозно, Уолтър, за какво ти е ориза и всички тези играчки?
Уолтър
Бяха при моите вещи. Те са твои играчки от времето, когато беше малък.

Питър
Не са мои.

Уолтър
Е, значи са били мои тогава. Отговорът е в тюла! Парчето тюл, което е останало е било част от голямо платно, спуснато върху стената на трезора. Там е ключът, макар че още не съм сигурен как са… Аха! Какво виждаш тук?
Питър
Сега ли? Ориз и разни играчки.

Уолтър
Този господинчо е стъпил върху нещо, което изглежда твърдо. Обаче, при вибрация… Направо им завиждам за това.

Питър
За кое?

Уолтър
Че крадците са успели да отслабят някак стената на трезора чрез високочестотни вибрации, разрушаващи атомната структура и позволяващи на друга твърда материя да премине през нея. Това, което току-що ти показах е само теоретичен пример. В действителност става дума за изключително сложно устройство, имащо и вредни последствия. Изглежда процесът е съпроводен от леко радиоактивно излъчване.
Питър
Колко леко?

Уолтър
Не толкова леко, колкото предполагах. Госпожице, бихте ли поставили ръката в лед, за да се запазят по-добре тъканите.

Питър
Чакай да си изясня нещо. Значи крадците не само нарушават закона, но и доброволно се облъчват?

Оливия
Кой се облъчва?

Питър
Нашите крадци. Къде беше?

Оливия
Работех. Ти къде беше?

Питър
Купувах ориз за играчките на Уолтър.

Астрид
Откри ли нещо за личните сейфове?

Оливия
Да, всички са били закупени преди 23 години. Платено е в брой. Имената зад тях са фалшиви. Колко е облъчен?

Уолтър
Леко.

Питър
Но не толкова леко, колкото ни се иска. Знаем ли чии са били сейфовете?

Оливия
Не. Няма как да ги проследим. Ще се обадиш ли на всички болници във и около Филаделфия? Нека се обадят, ако имат случай на радиоактивно отравяне.
Астрид
Да, разбрано.

Оливия
Добре.

Питър
И какво правим сега?

Оливия
Раул Луго е бил добро момче преди армията. Има чисто досие, бил е съвестен служител. Искам да разбера как е станал престъпник. Защо са го взели и какво са му обещали?

Питър
Как ще го разбереш?

Оливия
Жена му ми даде няколко имена. Оказва се, че най-добрият му приятел от гимназията работи в един бар в Кеймбридж.

Питър
Бар в Кеймбридж ли чух? Астрид, искаш ли…?

Астрид
(прек.) … да наглеждам Уолтър ли? Да.
Уолтър
Госпожице, ще повторя демонстрацията с ориза. Искаш ли да гледаш?

Астрид
Не.

Уолтър
Добре. V
Оливия
Недей да казваш нищо.

Питър
Слушам, шефе.

Оливия
Здрасти!

Дрю
Здравейте.

Оливия
Как е смяната?

Дрю
Добре. Какво ще пиете?

Оливия
Едно двойно уиски.

Дрю
Добре. Какво да бъде?

Оливия
По твой избор.

Дрю
А вие?

Питър
И за мен същото.

Оливия
Аз съм Стефани, а това е брат ми Рик.

Дрю
Здрасти, братко Рик.
Питър
Здрасти.

Оливия
Знаеш ли, познат си ми отнякъде.

Дрю
Кой? Аз ли?

Питър
Наздраве!

Оливия
Още едно. Значи не се познаваме?

Дрю
Не мисля.

Оливия
Как се казваш?

Дрю
Дрю.

Оливия
Дрю, да знаеш, че съм голям физиономист.

Питър
Вярно е. Дори е малко плашещо.

Оливия
Сетих се! Сватбата на Раул и Сюзън!

Дрю
Не може да бъде!
Оливия
Ти им беше кръстник.

Дрю
Да.

Питър
Невероятно, нали? От малка си е такава. Нали така?

Оливия
Да.

Оливия
Виждаш ли се с тях?

Дрю
Отдавна не съм.

Оливия
Бях приятелка със Сюзън в колежа, но изгубихме връзка. Гадна работа. Къде живеят сега?

Дрю
Не знам. Чух, че се разделили.

Оливия
Сериозно?

Дрю
Да, не се учудвам.

Оливия
Защо?

Дрю
Не знам. Раул се промени.

Оливия
В какъв смисъл?

Дрю
Участва във войната в Персийския залив и получи нещо като посттравматичен стрес. Сигурно и аз щях да се побъркам, ако бях отишъл. Когато се върна, състоянието му се влоши и влезе в болница за ветерани.
Оливия
Коя по-точно?

Дрю
Не знам.

Клиентка
Барман!

Дрю
Жалко. Добър човек е. Извинявай.

Оливия
Да.

Питър
Брат, а?

Оливия
Да, по-убедително е.

Питър
Сериозно?

Бройлс
Бройлс.

Оливия
Дънам е. Можеш ли да разбереш в коя болница за ветерани е лежал Раул Луго?

Бройлс
В досието му няма такава информация.

Оливия
Да, знам. Затова се обаждам. Ще ми помогнеш ли?

Бройлс
Ще се опитам. Ще ти се обадя до един час.

Оливия
Благодаря. Да вървим. Ще ни се обади след един час.

Питър
Защо бързаш? Само толкова ли пиеш?

Оливия
Предизвикваш ли ме?

Макнийл
Топ на Е-7. Шах!
Нортън
Погледнах в книжата му, докато той отваряше сейфа.

Макнийл
И?

Нортън
Имаше немска карта.

Макнийл
Немска ли?

Нортън
Да, на Франкфурт. С линии по нея по ширина и дължина. Сякаш ще нахлува в Германия.

Истуик
Аз играя после.

Лоуб
Слушайте. Тръгваме. Хайде.

Нортън
Къде?

Лоуб
В Провидънс. V
Питър
Избери карта. Добре. Сега искам да я запомниш.

Оливия
Добре.

Питър
Разбра ли?

Оливия
Да, разбрах.

Питър 
Сигурна си.

Оливия
Да.

Питър
Абсолютно сигурна.

Оливия
Абсолютно сигурна.

Питър
Защото иначе няма да стане.

Оливия
Запомних я.

Питър
Хубаво тогава. И както всичко, с което се занимаваме, сега става още по-странно. Голям трик, а?

Оливия
Страхотен!

Питър
Ти си на ход.

Оливия
Добре.

Питър
Ти сериозно ли? Не очаквах жена да знае фокуси.

Оливия
Кажи ми кога да спра. Една, две, три, четири, пет, шест, седем…

Питър
(прек.) Спри!

Оливия
Коя карта? Четворка спатия. Осем, девет, десет, единадесет, дванадесет…

Питър
(прек.) Спри!

Оливия
Дама каро.

Питър
Броиш картите.

Оливия
Само това правех като дете. Сигурна съм, че ако бях момче, щяха да ми лепнат някоя диагноза. Имам слабост към числата – видя ли число, го запомням да края на живота си.
Питър
Сериозно?

Оливия
Помня номера на колата на приятелката ми в училище, цифровата комбинация на личното ми шкафче беше 36-21-7. Номерата на откраднатите сейфове – 233, 377 и 610.

Питър
Какво?

Оливия
И други знам.

Питър
Не, не! Кажи ги пак! Номерата на сейфовете!

Оливия
233, 377 и 610.
Питър
Знам тези числа. V Уолтър! Хей, Уолтър, събуди се! Уолтър, важно е!
Уолтър
Искате да използвате стаята ли?

Питър
Много е важно. Кои са числата, които повтаряш всяка нощ?

Уолтър
Числа ли?

Питър
Повтаряш разни числа, преди да заспиш – 233, 377, 610…

Уолтър
…987…, 
Питър
Точно! Какви са те?

Уолтър
Числата на Фибоначи. Би трябвало да ги знаеш, Питър. Ако беше останал в колежа…
Оливия
Уолтър, не всеки знае числата на Фибоначи.

Уолтър
Напротив. Това е изключително популярна поредица от числа. Всяко едно от тях е сбор от предходните две.

Питър
Както 233, 377 и 610, каквито са номерата на откраднатите сейфове.

Уолтър
Много интересно, но е чисто съвпадение. Не е направено нарочно. … Освен, ако… О, Господи!

Оливия
Какво?

Уолтър
Тези сейфове са мои. V Кливлънд, Балтимор, Филаделфия. Кливлънд, Балтимор, Филаделфия…

Оливия
Има ли други сейфове, които не са откраднати още?

Уолтър
Не знам. Не знам, защото не си спомням какво съм слагал в тях.
Питър
Едно не ми е ясно –помниш, че си пътувал из страната преди 23 години и си наемал тези сейфове, а не можеш да си спомниш защо?

Уолтър
„Защо” не е толкова важно, колкото „какво”. Какво съм криел? Не съм използвал обичайните места, което значи, че скритото е било изключително важно.

Питър
Браво. Сега вече ми е ясно.

Уолтър
Тогава бях под голямо напрежение. Това се случи преди инцидента в лабораторията. Преди да загине бедната ми колежка. Нямах доверие на никого. Дори на Уилям Бел и майка ти. Бях се убедил, че ме следят. Наблюдаваха всеки мой ход.

Питър
Какво лекарство е това?

Уолтър
Хранителни добавки.

Оливия
Казвал ли си на някого?

Уолтър
Беше ме обхванала параноя.
Оливия
Добре, облечи си. Излизаме.

Уолтър
На закуска ли?

Чарли
Според пътните ви записки от 85-та сте изнесли лекция в сиракузкия университет. Това са снимки на банките около университета. Някоя от тях изглежда ли ви позната?

Уолтър
Въпросът не е в банките. Върнете се двадесет години назад. Ако тогава сте мечтали за бъдещето, дори в най-смелите си мечти мислили ли сте, че ще бъдете тук?

Чарли
Дрогиран ли е?

Оливия
Покажи му другите снимки и прояви търпение с него. Мозъкът му работи по друг начин.

Бройлс
Агент Дънам.

Оливия
Какво става?

Бройлс
След като се е разделил с жена си, Раул Луго е отишъл във Вашингтон. Лекувал се е в болница за ветерани от май до средата на октомври.
Оливия
Някой посещавал ли го е?

Бройлс
Не. Пасва ли на версията ти, че е бил вербуван там?
Оливия
Да, от друг пациент. V
Нина
Открихте ли нещо?

Техник
Нещо изключително. Когато се опитахме да проникнем в хипокампа на агент Скот, мозъчните му вълни станаха непостоянни и непоследователни.
Нина
Коя е причината?

Техник
Успяхме да видим образа, запечатан в очния му нерв, преди да умре. Този образ е свързан с друга поредица от мозъчни вълни, тези на агент Дънам. По някакъв начин те споделят съзнанието си. Ако това наистина е така, някои от спомените на Джон Скот, може би точно тези, които търсим…

Нина
… са преминали в съзнанието на агент Дънам. V
Надпис
ВАШИНГТОН, БОЛНИЦА ЗА ВЕТЕРАНИ ОТ ВОЙНАТА

Оливия
Здравейте. Агент Дънам от ФБР. Търся доктор Брус Милър. Благодаря. Извинете? Доктор Милър? Аз съм Оливия Дънам от ФБР.

Милър
Какво обичате, агент Дънам?

Оливия
Исках да поговорим за ваш пациент – Раул Луго. Морски пехотинец. Случай на посттравматичен стрес.
Милър
Сигурно знаете, че това се води лична информация.

Оливия
Раул Луго е мъртъв, доктор Милър, така че това правило вече не важи. Разследвам смъртта му и искам да науча за приятелите му и за хората, с които е общувал по време на лечението или…

Милър
(прек.) Досиетата на бивши наши пациенти също са защитени. 
Оливия
Освен, ако същите не са били замесени в престъпления и тогава е ваш дълг да ги направите достъпни.
Милър
Какви престъпления?

Оливия
Съжалявам, но не мога да го обсъждам. Достатъчно е да кажа, че групата престъпници, която разследвам е добре обучена, ловка и…
Милър
(прек.) Агент Дънам, имам да преглеждам повече от двадесет пациента и няма да наруша етичния кодекс само заради голите ви подозрения. Ако се върнете със съдебна заповед, ще се радвам да ви помогна, но сега ви моля да ме извините.

Смити
Обичаше да играе шах. Раул. Играеше шах по цял ден.

Оливия
С някой приятел ли?

Смити
Общо бяха четирима. „Шах клубът”.

Оливия
Помните ли имената им?

Смити
Имате ли химикалка? V
Лоуб
Тръгваме. Размърдай се! Хайде! Вратата! Бързо!

Агент 2
Капитан Робърт Нортън. Освободен с почести през април 2004-та.

Чарли
Намери досието и телефона му. Търси нещо, свързано с Луго.
Агент 2
Разбрано.

Оливия
Това е списък на личните визитации в болницата. Искам да ги прегледаш внимателно една по една.

Агент 3
Говорих със съпругата на Евън Макнийл. Бил в командировка. Не е го чувала от два дни.

Оливия
Обади се в службата му и питай къде е.

Чарли
Намерихме нещо. Единият от тях е закупил три еднопосочни билета до Провидънс.

Оливия
Кога са кацнали?

Чарли
Преди четиридесет и седем минути.

Питър
Какво става?

Оливия
Смятаме, че следващият удар ще бъде в Провидънс. Попитай Уолтър дали му говори нещо?

Питър
Разбира се.

Уолтър
Решиш отгоре надолу. В посока на косъма.

Питър
Наемал ли си банков сейф в Провидънс?
Уолтър
В Провидънс ли? Не мисля. Съжалявам, Питър. Какво ли не пробвах, за да си спомня. Знам колко е важно и съм разочарован от себе си.

Питър
Секунда само.

Уолтър
Когато спре да преживя, й почисти зъбите.

Астрид
Няма да й чистя зъбите, Уолтър. Знаеш ли колко работа имам?

Питър
Ако искаш да наемеш личен сейф в Провидънс, коя банка ще избереш?

Уолтър
Най-вероятно банка „Феърмонт Сейвингс” на улица „Уестминстър” – единствената банка в града с големи сейфове, които биха свършили работа. Браво на теб!

Питър
Банка „Феърмонт Сейвингс” на улица „Уестминстър”.

Оливия
Сигурен ли си?

Питър
Да, напълно.

Мартин
Аз съм специален агент Сам Мартин.

Чарли
Франсис и Дънам. Какво е положението?

Мартин
Всички околни улици са затворени. Както пожелахте, хората ми проверяват общите стени и улици. Това е господин Граймс, управителят на банката.

Граймс
Не разбирам. Нямаме никакъв сигнал за взлом.

Оливия
Тези бандити работят по друг начин.

Граймс
Имаме камери, детектори за движение и сензори, отчитащи промяна в температурата.

Чарли
Може да са ги обезвредили от разстояние, като са ви пуснали архивна картина, докато те си „пазаруват” спокойно.

Граймс
Боже Господи!

Оливия
987 – поредното число на Фибоначи.

Мартин
Четирите стени са вътрешни, което означава, че все още са в ръцете ни.

Чарли
Разположението е доста сложно. Зад тези стени има други стени, които не са имали време да преминат.

Оливия
Какво има отдолу? Мазе или входни тунели?

Граймс
Мазето е под нас. Под него има шестдесетсантиметрова метална плоча и основите на сградата. А под тях е канализацията. 

Оливия
Там са!

Чарли
Колеги, къде е най-близката до банката отточна шахта? V
Истуик
Да вървим!

Чарли
ФБР! Стой!

Лоуб
Бързо, бързо!

Макнийл
Хайде, по-бързо! Хайде! Можеш! Настигни ни! Още малко! Още малко! След теб са! По-бързо! Хайде!

Чарли
Агент Франсис, номер 31556! Проследете черен товарен микробус, движещ се в посока юг по „Уестминстър” с регистрационен номер 10562-Ес. Искам и линейка! Имаме ранен заподозрян! V
Макнийл
По дяволите!

Лоуб
Млъкни! Почисти се и се залавяй за работа! Искам веднага да отвориш сейфа!

Макнийл
Няма, докато не ни кажеш какво е! ... И затова загубихме двама колеги? За някаква си камера! Какво е това?
Лоуб
Съвет от мен – не питай за неща, които не разбираш. Готови сме. Той идва довечера. V
Джоунс
Чудесно. Браво. V Виждам, че не сте се възползвали от услугите на моя шивач.

Кол
Не. Харесвам си моите. С тях ми върви.

Джоунс
Разбирам ви. Благодаря, господин Кол. Ще ви чакам утре сутринта с документите за обжалването. Точно в 6:30 ще се радвам да ги подпиша. И облечете някой от костюмите си.

Кол
Ще има ли нещо друго?

Джоунс
Всъщност да. Нека моите хора ми доставят още едно последно нещо.

Кол
Какво да бъде то?

Джоунс
Не „какво”, господин Кол, а „кого”. V
Мъж
Тя пристигна.

Оливия
Това е служебното ви досие, господин Истуик. Знаем всичко за вас освен това какво ви накара да работите за тези хора.

Истуик
Райън Шон Истуик, старши сержант от специалните части на Трети батальон, 29-869-617.

Оливия
Вие не сте военнопленник, Истуик, а престъпник.
Питър
Виж му ръцете. Той трепери.

Чарли
Притиснала го е.

Питър
Не е това причината. Здравословен проблем. Би ли я повикал. Хрумна ми нещо.

Чарли
Не знаех, че имаш опит в провеждането на разпит.

Питър
Бил съм в такава стая – от двете страни на масата. Или ще стане или не. Трябват ми само две минути.

Оливия
Имаме достатъчно доказателства да ви обвиним в три въоръжени обира. Двадесет години затвор. Да не мислите, че затворниците ще оценят факта, че сте били герой във войната?
Надпис
ПИТЪР ИСКА ДА ОПИТА.

Оливия
Изгубим ли го, губим време. Губим всичко.

Питър
Вижте, знам, че сте корав мъж. Аз също. Нека да оставим формалностите. Няма да завра пръст в раната на крака ви, защото първо, очаквате точно това да направя и второ, знам, че няма да се разприказвате. … Искам само да ми покажете ръцете си. Да. Искате ли да позная какво изпитвате? Треперите неконтролируемо. Повръщали сте поне два пъти досега, а тази сутрин сте забелязали, че косата ви започва да окапва.

Истуик
Какво ми има?

Питър
Радиоактивно отравяне. Това е първият стадий, който е много по-лек от втория, когато започват вътрешните кръвоизливи, последвани от кома след броени дни. Нарушили сте физичните закони, господин Истуик, а майката Природа не се шегува.
Истуик
Лекар ли сте?

Питър
Първо искам да знам какво сте откраднали.

Истуик
Той не ни каза.

Питър
Кой е той? Дайте ми име.

Истуик
Не ни каза името си. Ние сме наемници. Той ни екипира и обучи. Мога да ви кажа имената на другите, но това вече няма значение. Той получи всичко, което искаше.

Питър
За да постигне какво?

Истуик
Ще ми помогнете ли или не?

Питър
Всъщност не. Ще взема да ида от другата страна на това стъкло и ще ви наблюдавам как умирате, ако не ми кажете всичко, което знаете.
Истуик
Кълна се, че не знам. Знам само че веднъж подслушах негов телефонен разговор. Ще ходи на някаква поле в Уестфорд.

Питър
Поле ли? Какво поле?

Истуик
Не знам! Помогнете ми, моля ви! Трябват ми лекарства! Специалисти! Моля ви, помогнете ми! Хей! Хей! V
Оливия
Ето го! Уестфорд!

Чарли
Това са тридесет квадратни мили. Как ще го намерим на такава площ?

Оливия
Чакайте.

Питър
Какво?

Оливия
Знам къде отиват. Тук има едно изоставено летище. Нарича се „Литъл Хил Филд”. „Литъл Хил” беше кодовата дума, която Джоузеф Смит даде на Дейвид Джоунс. Случаят в Германия.
Чарли
В немския затвор ли?

Оливя
Не може да е съвпадение, Чарли. Намира се в Уестфорд, близо до магистралата. Вие влезте от запад, а аз – от юг.

Чарли
Добре. Внимание! Нужни са ни всички свободни екипи за операция навън. Да тръгваме! Бързо! Бързо! V
Уолтър
Тук някъде е. Криел съм нещо в тези банки. Сигурно. Водех си подробни записки.

Питър
Явно не са били много подробни.

Уолтър
Много си сръчен.

Питър
Нервен тик. В коя ръка?
Уолтър
Невероятно.

Питър
Фокус. … Какво?

Уолтър
Като дете за малко да умреш. Тялото ти посиня, а бъбреците ти отказаха да функционират. Лекарите не знаеха какво да правят. Симптомите приличаха на хипея – рядка форма на птичи грип, изчезнал преди десетилетия. Майка ти не беше на себе си. Спря да се храни, да спи, а аз бях още по-зле. В края на краищата нали аз бях ученият, а единственото ми дете умираше, без да мога да сторя нищо.

Питър
Не помня такова нещо.

Уолтър
Бях погълнат от това да те спася и да преборя болестта. В търсенето си открих един лекар. Алфред Грос. Швейцарец. Гениален физик. Единствено той беше успявал да излекува случай на хипея. Но имаше проблем. Той беше починал през 36-та. Създадох устройство, с помощта на което щях да се върна назад във времето, да се срещна с Алфред Грос и да го доведа в настоящето, за да те излекува. Същото устройство… Сигурно него съм скрил в банковите сейфове.
Питър
И успя ли? Успя ли да се върнеш във времето и да го доведеш?

Питър
Не. Преди да започна да го тествам, ти започна да оздравяваш. Лекарите казаха, че е станало чудо, но от гледна точка на науката и на теория то би трябвало да работи. На теория то може да доведе всекиго от миналото. V
Глас
Продължете около два километра на север по „Плейн Авеню”. V Остава един километър.
Оливия
(прек.) Дънам.

Чарли
Чарли е. На магистралата съм, на около три километра от целта. Ти къде си?

Оливия
На десетина минути. Движа се по „Плейн Авеню”.

Лоуб
49,1 градуса, нула цяло 1-1-2-2-9-5 северна ширина. Нула цяло 9-1-6-0-9-2 градуса източна дължина.
Топограф 2
Азимутен ъгъл – 33,33 градиента. Готови сме.
Лоуб
Добре. Колко е часът?

Топограф 1
12:30. V
Кол
Господин Джоунс.

Джоунс
Господин Кол.

Кол
Нося молбата за обжалване, попълнена щателно. Нужен е само подписът ви.

Агент
Инфинити, тук е Браво. Влизаме в Уестфорд по улица „Бридж”. V
Оливия
Чарли, един черен джип ме следи. V
Чарли
Къде си? Дай ми координати. Лив?

Преследвач
Заловихме я. V V
Нина
Ало?

Бройлс
Оливия Дънам е изчезнала.

Нина
Какво? Как така изчезнала?

Бройлс
Изглежда е била отвлечена. Да питам ли кой? Чуваш ли ме?

Нина
Да, да. Чувам, но съм обидена, че ме обвиняваш.
Бройлс
Никого не обвинявам, но искам да сме наясно. Ако разбера…

Нина
(прек.) Филип, престани! Много добре знаеш какво мисля за агент Дънам. Защо ще искам да й сторя нещо? По-добре да помислим кой може да я е отвлякъл и защо. V
Лоуб
Какво казва човек в миг като този? Как пътува?

Джоунс
Много добре се получи. Трябва да вляза в декомпресионната камера.

Лоуб
Разбира се.

Джоунс
Хванахте ли я? Агент Дънам?

Лоуб
Без да каже гък дори.

Джоунс
Тогава да не я караме да чака.

________________________________________

